หากปล่อยทิ้งไว้จะเป็นอันตรายอะไรไหมคับ แล้วรักษาด้วยตัวเองได้ไหมคับ
สวัสดีค่ะ ก้อนเล็กๆ บริเวณใต้คาง อาจเป็น1. ต่อมน้ำเหลืองโตจะคลำได้ค่อนข้างแข็ง อาจกดเจ็บได้ มักเกิดจากการติดเชื้อบริเวณใกล้เคียงเช่น มีฟันผุ มีฝีที่รากฟัน คอหอยหรือทอนซิลอักเสบ หูชั้นนอกอักเสบติดเชื้อไวรัส EBV ที่ทำให้เกิดโนนิวคลีโอสิสเป็นต้น2. วัณโรคต่อมน้ำเหลือง แต่จะมีไข้ เบื่ออาหาร น้ำหนักลด อ่อนเพลียร่วมด้วย3.ก้อนซีสต์หรือก้อนถุงน้ำ ลักษณะของก้อนเวลาคลำจะนิ่ม ขยับได้เล็กน้อยกดไม่เจ็บ ไม่ปวด4. เป็นก้อนเนื้องอกธรรมดาของชั้นเนื้อเยื่อใต้ผิวหนัง เช่นก้อนไขมัน จะคลำได้แข็งกว่าซีสต์เช่นกัน ขยับได้เล็กน้อย กดไม่เจ็บ5. เป็นโรคของต่อมน้ำลายที่อยู่ใต้คาง เช่น ต่อมน้ำลายอักเสบเรื้อรัง นิ่วในต่อมน้ำลาย เนื้องอกต่อมน้ำลาย รวมถึงมะเร็งต่อมน้ำลาย6. ก้อนของต่อมไทรอยด์ อาจเป็นก้อนเนื้องอกธรรมดาหรือก้อนมะเร็ง ก้อนจะขยับได้ตามการกลืน7. มะเร็งต่อมน้ำเหลือง ก้อนมักโตเร็ว มักมีไข้ เบื่ออาหาร อ่อนเพลีย ซีดร่วมด้วยหากก้อนมีขนาดเล็ก กดไม่เจ็บ ไม่โตขึ้น และไม่มีอาการอื่นๆ ร่วม ก็ให้สังเกตอาการไปก่อนค่ะ แต่หากก้อนโตขึ้นเรื่อยๆ หรือมีเกิดขึ้นอีกมากกว่า 1 ก้อน หรือมีอาการอื่นๆ ร่วม เช่น มีไข้ มีน้ำหนักลด แนำให้พบแพทย์เพื่อทำการตรวจค่ะ แพทย์จะทำการตรวจคลำ รวมถึงตรวจร่างกายส่วนอื่นๆ อาจต้องมีการเจาะตรวจเลือดเพิ่มเติม หรือเจาะชิ้นเนื้อที่ก้อนไปตรวจ หากสงสัยว่าเป็นก้อนของต่อมไทรอยด์ อาจส่งตรวจอัลตราซาวด์ไทรอยด์ เป็นต้นค่ะ